ddrg/super_eurlex huggingface dataset:
31.

on ühtlasi seisukohal, et Euroopa Liit peab need lubadused jõustama, selleks et tagada, et kõik tooted, mis eksporditakse Euroopa Liitu, on eranditult pärit riikidest, kes on ratifitseerinud põhilised rahvusvahelised mereõiguste alased konventsioonid, eelkõige ÜRO 1982. aasta mereõiguse konventsiooni ning piirialade kalavarude ja pika rändega kalavarude konventsiooni, ning riikidest, kes on vastavate piirkondlike kalandusorganisatsioonide osalisriigid, kui eksport pärineb mõne sellise organisatsiooni reguleerimisalasse kuuluvatest vetest;
51.

tunneb heameelt, et komisjoni tegevuskavva on kaasatud eesmärk muuta Läänemeri puhta meretranspordi näidispiirkonnaks ja viia ta meretranspordi ohutuselt ning turvalisuselt maailmas juhtkohale; on seisukohal, et need eesmärgid on piirkonna turismivõimaluste säilitamiseks ja tugevdamiseks väga olulised;
16.

väljendab heameelt kohtusüsteemiga seotud edusammude üle, kuid rõhutab, et reformid on alles algusjärgus; on arvamusel, et kohtusüsteemi reform, sealhulgas kohtuotsuste täitmine, on Albaania ELi liikmesuse taotlemise protsessis oluline eeltingimus, ning rõhutab, et demokraatlikus ühiskonnas on oluline võimude lahususe põhimõte; rõhutab, et läbipaistev, erapooletu ja tõhus kohtusüsteem, mida ei mõjuta poliitiline ega muu surve või kontroll, on õigusriigi seisukohast põhjapaneva tähtsusega, ning nõuab, et selles valdkonnas võetaks viivitamatult vastu ulatuslik pikaajaline strateegia, mis hõlmaks juhiseid vajalike õigusaktide ja meetmete vastuvõtmiseks; kutsub opositsiooni üles osalema selle väljatöötamisel ja toetama täiel määral kohtusüsteemi reformi; rõhutab lisaks, et kohtusüsteem vajab kogu riigis tõhusalt toimimiseks piisavaid rahalisi vahendeid; ootab seetõttu komisjonilt uusi abialgatusi ning väljendab sellega seoses rahulolu, et hiljuti alustas Tiranas tööd raskeid kuritegusid menetlev kohus;
T.

arvestades, et vältida tuleks moraalset ohtu, et takistada ülemääraste riskide võtmist, ning vaja on raamistikku, mis kaitseb süsteemi ja mitte süüdlasi selles süsteemis, kusjuures eriti ei tohiks kriisilahendamisfonde kasutada pankade aktsionäride väljaaitamiseks ega juhtkonna tasustamiseks tema enda ebaõnnestumise eest; arvestades, et sellega seoses peaksid ELi panganduskriisi lahendamise korda kasutavad asutused leppima ka tagajärgedega, nt haldus- ja parandusmeetmetega; arvestades, et seetõttu peaks finantsjärelevalve üks juhtpõhimõte edaspidi olema nn moraalse ohu kaotamine;
53.

palub komisjonil ja liikmesriikidel tagada, et riiklikku noori mõjutavat seadusandlust ja eriti riiklikku seadusandlust, mille aluseks on tööhõive võrdsuse direktiiv (2000/78/EÜ), ei kasutata noorte töötajate sotsiaalsetele hüvedele juurdepääsu diskrimineerimiseks; usub, et palju rohkem on vaja tegutseda selle nimel, et tagada nii töövõtjate kui tööandjate suurem teadlikkus oma õigustest ja kohustustest vastavalt kõnealusele õigusaktile;
A.

arvestades, et KLK-le (edaspidi „konventsioon”) on olnud võimalik alla kirjutada alates 3. detsembrist 2008 Oslos ja seejärel New Yorgis ÜRO peakorteris ning see jõustub kolmekümnendale ratifitseerimisele järgneva kuuenda kuu esimesel päeval, st 1. augustil 2010;
21.

märgib, et EMP liikmena täidab Island peaaegu täielikult 10 läbirääkimispeatüki tingimusi, täidab osaliselt 11 läbirääkimispeatüki tingimusi ning EMP ei hõlma vaid 12 peatükki, mille üle tuleb täies mahus läbi rääkida; toonitab, et komisjon on rõhutanud, et Islandil on vaja teha tõsiseid pingutusi, et viia oma mitme valdkonna õigusaktid vastavusse ühenduse õigustikuga ning ühinemiskriteeriumide täitmiseks neid keskpikas perspektiivis tulemuslikult rakendada ja jõustada; rõhutab, et Euroopa Majanduspiirkonnaga seotud kohustuste täitmine Islandi poolt ning kokkulepe, mis seob Islandi Schengeni acquis’ kohaldamise, täitmise ja edasiarendamisega, on ühinemisläbirääkimiste tähtsad tingimused;
G.

arvestades, et Zimbabwe kodanik ja Manicalandis asuva valitsusvälise organisatsiooni Centre for Research and Development (CRD) asutaja ja juht Farai Maguwu on juhtinud tähelepanu Zimbabwe riiklike julgeolekuvägede poolt toime pandud tõsistele inimõiguste rikkumistele Zimbabwe teemandikaevandustes, eelkõige Chiadzwas;
2.

rõhutab, et need meetmed on kõigest ajutised, ning et iga liikmesriigi eelarve- ja struktuuripoliitika vallas ning majanduse juhtimiseks uue ja tõhusama raamistiku rajamisel on vaja teha tegelikke edusamme, et vältida selliste kriiside tekkimist tulevikus ning samas suurendada kasvupotentsiaali ja tõhustada jätkusuutlikku makromajanduslikku tasakaalustamist ELis;
42.

nõuab, et võetaks meetmeid toormetootjate ja tootjate organisatsioonide haldus- ja kauplemissuutlikkuse suurendamiseks suhetes toiduainete tarneahelas osalevate teiste ettevõtjatega ja soodustataks selliste organisatsioonide loomist, mis tugevdavad sidemeid sektorite mitmesuguste sidusrühmade vahel, et nad saaksid tõhustada teabevahetust ja viia tarned vastavusse tarbijanõudlusega; on seisukohal, et selline suundumus võiks parandada toiduainete tarneahela toimimist, muutes toiduainete hinnad läbipaistvamaks ja võimaldades võtta ebaausate kaubandustavade vastu meetmeid, et põllumajandusettevõtjad saaksid lisandväärtuse, mille nad on ära teeninud; on arvamusel, et nende eesmärkide saavutamiseks võib olla vajalik kohandada või täpsustada ELi konkurentsieeskirju, et võtta arvesse põllumajandusturgude eripära tingimusel, et see ei takista ühtse turu nõuetekohast toimimist;
15.

rõhutab ELi õigusriigimissiooni EULEXi edu tähtsust nii säästva arengu, institutsioonide tugevdamise, Kosovo stabiilsuse kui ka ELi ambitsioonide osas ülemaailmse rahu tagajana; rõhutab EULEXi vastutust nii tema täitevvolituste kui ka kontrolli-, juhendamis- ja nõustamisvolituste osas; sellega seoses soovitab EULEXil võtta konkreetseid meetmeid, et saavutada edasiminek kõrgema tasandi korruptsioonijuhtude osas; tunnustab mõnes valdkonnas, nagu politsei ja toll, tehtud suuri edusamme, kuid rõhutab, et töötempot tuleks tõsta, et missioon hakkaks lõpuks andma käegakatsutavaid tulemusi ka muudes valdkondades, konkreetselt kõrgema tasandi korruptsioonijuhtude, organiseeritud kuritegevuse ja sõjakuritegude uurimisel; seepärast tervitab EULEXi uusimat otsust käsitleda ka kõrgeima haldus- ja valitsustasandi võimalikke korruptsioonijuhtusid ning rõhutab vajadust samas vaimus jätkata, et tagada EULEXi tegevuse nähtavus ja usaldusväärsus; rõhutab, et selles osas on eriti oluline keskenduda riigihangete küsimusele ning et organiseeritud kuritegevuse valdkonnas peab EULEX jätkuvalt saavutama kohapeal konkreetseid tulemusi; sellega seoses väljendab muret lahendamist ootavate juhtumite suure hulga pärast, mis on tekkinud selle tõttu, et ÜRO ajutine missioon Kosovos andis EULEXile üle ootamatult palju juhtumeid; rõhutab, et EULEXi käsutusse on antud ebapiisav arv kohtunikke ja prokuröre, ning palub liikmesriikidel lähetada nõutav arv eksperte või ette näha nendega lepingute sõlmimine; rõhutab, kui tähtis on sujuvamaks muuta EULEXi-sisene bürokraatia; sellega seoses rõhutab, et missiooni tõhusaks toimimiseks vajab see pädevat missioonisisest juhtimist, koostööd ja kooskõlastamist; rõhutab, et EULEX peab oma töös olema läbipaistev ja vastutustundlik ning näitama üles tundlikkust oma tegevuse poliitilise aspekti osas, et suurendada oma legitiimsust kodanike silmis; lisaks sellele rõhutab, et on tähtis valitsuse ning Kosovo kodanike ja meediaga tihedalt suhelda; soovitab EULEXil teavitada Kosovo kodanikke oma missiooni saavutustest ja lisaks sellele tegutseda usalduse tõstmiseks missiooni suhtes ja arvestada kodanike ootustega; on rahul hiljutise inimõiguste läbivaatamistoimkonna moodustamisega, kelle ülesanne on läbi vaadata kaebused isikutelt, kes väidavad, et EULEX on oma täitevvolituste kasutamisel rikkunud nende inimõigusi;
A.

arvestades, et HIV/AIDSi nakatunud inimeste arv üha kasvab ja kogu maailmas on selliseid inimesi hinnanguliselt 33,4 miljonit ning eriti murettekitav on asjaolu, et 2008. aastal nakatus 2,7 miljonit inimest – see tähendab, et HIV/AIDS on üleilmne hädaolukord, mis nõuab erakorralist ja terviklikku üleilmset vastutegevust;
1.

on seisukohal, et kavandatav leping ei tohiks kaudselt kaasa tuua ELi autoriõiguse, patendiõiguse ega kaubamärgiõiguse ühtlustamist ning et tuleks järgida subsidiaarsuse põhimõtet;
2.

on seisukohal, et esmalt tuleks edendada Euroopa Äriregistri algatust ja BRITE projekti, ja peab vajalikuks muuta nendes osalemine kohustuslikuks; rõhutab, et siseturgu käsitlevate õigusaktide paremaks rakendamiseks on suur tähtsus siseturu infosüsteemil (IMI), sest see on juba osutunud edukaks vahendiks kutsekvalifikatsioonide direktiivi (10) ja teenuste direktiivi rakendamise (11) seisukohast; tuletab meelde, et kõik liikmesriigid juba kasutavad siseturu infosüsteemi ja seda saaks laiendada suuremale hulgale menetlustele, ilma et see nõuaks liikmesriikidelt märkimisväärseid investeeringuid;
49.

peab oluliseks tervet rida Lissaboni lepinguga ette nähtud institutsioonilisi muudatusi, mis avaldavad mõju Euroopa Liidu õigusloomele; rõhutab eriti Euroopa kodanikualgatuse tähtsust, millel on potentsiaali saada Euroopa avaliku arutelu oluliseks osaks, ning tunneb heameelt, et komisjon on esitanud sellel teemal määruse ettepaneku; rõhutab Euroopa Parlamendi ja komisjoni vahelise koostöö vajalikkust tõhusa ja arusaadava teostamisvahendi loomiseks, millel on selged vastuvõetavuse kriteeriumid ning mis on kooskõlas ELi õigusloomeprotsessi hea tavaga;
15.

märgib, et komisjoni 2011. aasta eelarveprojektis on esmakordselt maksete assigneeringud fondi jaoks, ning on seisukohal, et see on oluline element fondi halduse ja nähtavuse üldiseks hindamiseks; on siiski seisukohal, et need et need maksete assigneeringud ei pruugi olla piisavad, et katta fondi 2011. aasta taotlusteks vajalikke summasid; kordab seetõttu oma nõuet mitte rahastada fondi taotlusi ainult fondi eelarveridadelt toimuvate ülekannetega ja palub komisjonil määrata kindlaks selleks otstarbeks sobivad read ning võtta need viivitamata kasutusele;
4.

nõuab, et loodaks spetsiaalne integreeritud ja paindlik Euroopa poliitikaraamistik, et tegeleda mägipiirkondade, saarte ja hõredalt asustatud aladega, lähtudes kõnealuste piirkondade ühistest omadustest, kuid samas võttes asjakohaselt arvesse nende erinevat olukorda ja arvestades vajalikus ulatuses proportsionaalsuse põhimõttega; on arvamusel, et ühtekuuluvuspoliitika ei peaks tegelema saarte olukorraga mitte ainult regionaalpoliitika meetmete kaudu, vaid kasutama selleks ka muud ELi poliitikat, millel on oluline territoriaalne mõju nende piirkondade arengule; on seisukohal, et mägipiirkondi, saari ja hõredalt asustatud alasid käsitlev Euroopa poliitikaraamistik võib pakkuda vajalikku lisandväärtust, et ületada nende piirkondade püsivad ebasoodsad tingimused ja kohandada nende arengumudelit viisil, mis lubab nende eeliseid ära kasutada;
89.

on veendunud, et tarbijate usaldust saab suurendada piiriülese e-kaubanduse takistuste kaotamisega ning samal ajal tarbijakaitse kõrgeima taseme säilitamisega ning usaldust saab tekitada usaldusväärsete Euroopa ametiasutuste või usaldusmärgiste abil, mis garanteerivad piiriülesel elektroonilisel turul ringlevate kaupade usaldusväärsuse ja kvaliteedi; on seisukohal, et komisjon peab looma läbipaistvate ja järelevalve all olevate eeskirjadega jätkusuutliku Euroopa usaldusmärgise; sellist Euroopa usaldusmärgise loomise kava tuleb toetada standardikontrolli või jõustamismehhanismiga, nagu see juba toimib mõne liikmesriigi riiklikul tasandil; tunnistab, et piiriülese Euroopa usaldusmärgise loomise kava võib toimida vaid ELi õiguse kontekstis, millel Euroopa usaldusmärgis võib põhineda; on seisukohal, et Euroopa usaldusmärgise loomise kava mõju tuleb põhjalikult hinnata ning kava tuleb rakendada koos liikmesriikides juba olemasolevate usaldusmärgistega;
94.

rõhutab, et paljusid arengumaid, eriti nende põllumajandussektorit, iseloomustab naturaalmajandus ning et naturaalmajandus on tihti ainus tulu- ja elatusallikas;
31.

märgib, et 99 % Türgi ettevõtetest moodustavad VKEd ja need pakuvad 70 % Türgi tööhõivevõimalustest; julgustab Türgit parandama VKEde juurdepääsu rahastamisele; tervitab Türgi üheksandat arengukava, mis keskendub uurimis- ja arendustegevuse rahastamisele, mis on VKEde konkurentsivõime suurendamiseks eluliselt tähtis;
42.

rõhutab, et oluline on omada ulatuslikku andme- ja teabekogu katastroofiriskide ja nendega seotud kulude kohta ning jagada seda ELi tasandil, et teha võrdlusuuringuid ja määrata kindlaks katastroofide tõenäoline piiriülene mõju, et liikmesriigid saaksid koondada teabe riikide tsiviilvõimekuse ja arstiabi ressursside kohta, ning rõhutab, et uute struktuuride loomise asemel tuleks kasutada ja edasi arendada selliseid juba olemasolevaid struktuure nagu järelevalve- ja teabekeskus (MIC);
C.

arvestades, et elupaikade direktiivi kohaselt kaitstud liikide ja elupaigatüüpide kontroll osutab sellele, et enamikul liikidest ja elupaigatüüpidest on ebasoodne kaitsestaatus, et väljasuremine on häirivalt suur – mõnede hinnangute kohaselt on bioloogilise mitmekesisuse määr vähenenud viimase 40 aasta jooksul 30 % – ning et bioloogilise mitmekesisuse liigse vähenemise põhjused ei paista kaduvat; arvestades, et ELi huvides olevaid elupaiku ja liike võib ohustada inimtegevusest tingitud kliimamuutus; arvestades, et teadlaste hinnangul on palju liike registreerimata, mille tõttu on võimatu kindlaks määrata bioloogilise mitmekesisuse vähenemise täielikku ulatust;
29.

nõuab konkreetseid õigusakte, tagamaks, et intellektuaalomandi õigustega kaitstud originaaltooteid seaduslikult isiklikuks tarbeks reprodutseerinud eratarbija ei oleks kohustatud sellist seaduslikku reprodutseerimist kuidagi tõendama, kuid et need isikud, kelle huvides see on, peaksid ise tõendama intellektuaalomandi õiguse kaitset käsitlevate õigusnormide võimalikku rikkumist;
5.

on arvamusel, et tugevam rõhuasetus korralikult toimivatele tööturgudele ning sotsiaalsetele tingimustele on olulise tähtsusega, et kiirendada majandusarengut ja tootlikkuse suurendamist ning parandada Euroopa tööhõivenäitajaid;
19.

on seisukohal, et Euroopa Meresõiduohutuse Ameti (EMSA) volitusi tuleks laiendada, et need hõlmaksid laevade kõrval ka avamererajatisi; nõuab, et iga sellise uue ülesande andmine peab kajastuma EMSA eelarves ja töötajate arvus;
67.

rõhutab asjaolu, et kriis on näidanud, et finantsasutused on omavahel rohkem seotud kui finantsasutused ja äriühingud, ning on seisukohal, et vastaspoole krediidiriski kapitalinõuded peaksid olema rangemad finantsasutuste riskidele teiste finantsasutuste suhtes ning samuti kajastama selle riski dünaamilist olemust aja jooksul; rõhutab, et omavahelise seose hoolikas jälgimine on vajalik, et tuvastada tehingute kontsentratsioon oluliste osalejate vahel ning võtta sellele järgnevaid regulatiivmeetmeid seoses vastaspoole krediidiriskiga;
13.

kutsub komisjoni ja liikmesriike üles toetama mõõdetavaid, julgeid, realistlikke ja tähtajalisi alaeesmärke, eelkõige tagama 2020. aastaks, et: — kõik inimesed teavad, miks bioloogiline mitmekesisus on väärtuslik ja mida nad saavad teha selle kaitseks; — rahvamajanduse arvepidamises ning vaesuse vähendamise ja arengupoliitikas ja -strateegiates arvestatakse bioloogilisest mitmekesisusest tuleneva väärtuse ning selle kaitse ja säästva kasutamisega seotud võimalustega; — bioloogilist mitmekesisust kahjustavate toetuste maksmine on lõpetatud; — osalised on koostanud tõhusama ressursikasutuse, jäätmetekke vähendamise ja ökoloogiliste piirangutega arvestava ressursikasutuse jätkamise kavad, mida viiakse ellu; — metsade hävitamise netotulemus võrdub nulliga, looduslike elupaikade kadumine ja nende seisundi halvendamine on peatatud ning arengumaid toetatakse nende metsade säästval majandamisel; — ülepüügist tulenev surve mereökosüsteemidele on peatatud ja kahjulike tagajärgedega kalastusviiside kasutamine on lõpetatud; — invasiivsete võõrliikide sissetoomine ja -seadmine on peatatud; — vähemalt 20 % maa-, magevee- ja merepiirkondadest on kaitse all; — bioloogilise mitmekesisuse ning maismaa-, magevee- ja rannikulähedaste ökosüsteemide panust kasvuhoonegaaside sidumisse ja säilitamisse on tõhustatud; — tuntud ohustatud liikide väljasuremine on ära hoitud; — 15 % halvenenud seisukorras ökosüsteemidest on taastatud; — geneetiliste ressursside kasutamisest tulenevat kasu jagatakse ning juurdepääsu ja kasu jagamise sihtasutus toimib; — osalemist võimaldav kavandamine, teadmushaldus ja suutlikkuse tõstmine on rakendatud ning paigas on süsteemid, mis kaitsevad traditsioonilisi teadmisi, põlisrahvaste tavasid ja bioloogilise mitmekesisuse tavapärast säästvat kasutust; — konventsiooni rakendamise suutlikkust (inimressurssi ja rahastamist) on suurendatud; — kultuurtaimede ja koduloomade ning nende metsikute sugulaste bioloogilise mitmekesisuse vähenemine põllumajanduslikes ökosüsteemides on peatatud,
M.

arvestades, et maailmas on surmanuhtluse seadusega või praktikas kaotanud 154 riiki, kellest 96 riiki on selle kaotanud kõigi kuritegude puhul, 8 riiki on surmanuhtluse säilitanud erakorraliste kuritegude puhuks, nagu sõjakuriteod, 6 riiki on kehtestanud hukkamiste moratooriumi ja 44 riiki on praktikas surmanuhtluse kaotanud (s.o riigid, mis ei ole hukkamisi täide viinud vähemalt 10 aasta jooksul, või riigid, mis on ennast sidunud kohustusega surmanuhtlust mitte kohaldada);
39.

kinnitab, et vastastikuse tervisekindlustuse peamine eesmärk ei ole asendada riiki, kuid see on alternatiivne võimalus selleks, et kõrvaldada arstiabi kättesaadavust takistavad asjaolud ja tagada kvaliteetse arstiabi parem kättesaadavus kõigile kodanikele sissetulekust sõltumata ning sundida omakorda riiki sellesse valdkonda investeerima;
H.

arvestades, et tsiviil- ja sõjaväeprokuröride suutmatus korraldada inimõiguste rikkumise eest vastutavate isikute suhtes sõltumatut uurimist on viinud selleni, et grupiviisiline vägistamine ja seksuaalsed ründed on kongolaste elus nii igapäevased, et see on tekitanud teatud „leppimise” inimõiguste rikkumistega piirkonnas;
6.

rõhutab asjaolu, et mitmetasandiline juhtimine on üks ühtekuuluvuspoliitika peamisi põhimõtteid ning see on hädavajalik otsustusprotsessi, strateegilise planeerimise ja eesmärkide täitmise kvaliteedi tagamiseks; on seetõttu seisukohal, et edaspidi peaks integreeritud lähenemisviis olema poliitika rakendamisel kohustuslik; on lisaks seisukohal, et subsidiaarsuse põhimõte – oma Euroopa Liidu toimimise lepingus määratletud tugevdatud ja laiendatud kujul –, nagu ka täpsemini määratletud partnerluspõhimõte ja läbipaistvus on kõikide ELi poliitikavaldkondade nõuetekohase rakendamise põhikomponendid, mistõttu tuleks neid rõhutada;
32.

on veendunud, et kuigi interneti laialdast kasutamist tuleks julgustada, sest see hõlbustab kodanikega suhtlemist, tuleks leida lahendus, kuidas vältida komisjoni koormamist petitsioonidega, milles esitatud küsimused ei kuulu komisjoni pädevusse; on seisukohal, et lahenduse võiks pakkuda parlamendi registreerimismenetluse läbivaatamine ja soovitab asjaomastel töötajatel kõnealused dokumendid suunata kodanike kirjade üksusele, mitte petitsioonikomisjonile;
20.

rõhutab, et ELi, riiklikul ja piirkondlikul tasandil võetavad meetmed saavad olla tõhusad ja mõjukad vaid juhul, kui kohalike, piirkondlike, riiklike, piiriüleste ja ELi tasandi ametiasutuste vaheline juhtimine on tõepoolest integreeritud ja mitmetasandiline; palub komisjonil hinnata iga ühtekuuluvuspoliitika eesmärgi puhul nii riiklikke kui ka rahvusvahelisi innovaatika alase territoriaalse koostöö võimalusi ning analüüsida Euroopa territoriaalse koostöö eesmärgi soodustamise võimalusi piirkondadevahelise innovaatika alase koostöö tugevdamise kaudu; samal ajal territoriaalse koostöö eesmärgi (eesmärgi 3) soodustamisega tuleb ühtlasi tugevdada rahvusvahelise territoriaalse koostöö meetmete väljatöötamise võimalusi eesmärgi 2 raames; märgib, et kõnealune võimalus on nüüd olemas määruse (EÜ) nr 1083/2006 artikli 37 lõike 6 punkti b alusel; on seisukohal, et ilma ühtekuuluvuse eesmärkide üldeelarvet muutmata peaks territoriaalse koostöö tugevdamisega kaasnema kõnealuse laiendatud territoriaalse koostöö eelarve järk-järguline suurendamine;
30.

on arvamusel, et äriühingud peaksid avaldama selget, ülevaatlikku ja ajakohast teavet nende tasustamistavade kohta ja et järelevalveasutused peavad pääsema juurde kogu teabele, mida nad vajavad kohaldatavate põhimõtete järgimise hindamiseks;
18.

on seisukohal, et põllumajanduse tulevik sõltub ka pinnase säilitamisest ja taastamisest; märgib, et kvaliteetse komposti kasutamine põllumajanduses võib aidata säilitada mulla viljakust, suurendada pinnase veemahutavust, parandada süsinikdioksiidi sidumise võimet ja vähendada sünteetiliste väetiste kasutamist; rõhutab liikmesriikide osa põllumajandusmaadel kvaliteetse komposti kasutamise tagamisel;
M.

arvestades, et märkimisväärne arv põhjakorealasi põgeneb Hiina Rahvavabariiki, kus paljud naised langevad teadaolevalt inimkaubanduse ja sunniviisilise abielu ohvriks; arvestades, et teadaolevalt saadab Hiina RV Põhja-Korea pagulasi sunniviisiliselt Korea RDVsse tagasi, rikkudes rahvusvahelisi õigusnorme välja- või tagasisaatmise lubamatuse kohta, ning väidetavalt ei võimalda Hiina RV Korea RDV kodanikele ka juurdepääsu ÜRO Pagulaste Ülemvoliniku Ameti varjupaigamenetlustele, rikkudes ÜRO 1951. aasta pagulasseisundi konventsiooni ja selle 1967. aasta protokolli, millega Hiina RV on ühinenud, ning arvestades, et sunniviisiliselt tagasi saadetud kodanike saatuse kohta on tulnud murettekitavaid teateid;
3.

märgib, et ühest küljest maalitakse pilt kodanikest, kellel on oluline roll ELi õiguse järgimise tagamisel kohapeal (4), kuid teisest küljest – projektis EU Pilot – on neile edasistes järelevalvemenetlustes veel väiksem roll antud; on seisukohal, et see ei ole kooskõlas aluslepingute pidulike deklaratsioonidega, et „otsused tehakse nii avalikult kui võimalik ja nii kodanikulähedaselt kui võimalik” (Euroopa Liidu lepingu artikkel 1), et „liidu institutsioonid … teevad oma tööd võimalikult avalikult” (Euroopa Liidu toimimise lepingu artikkel 15) ja et „Liit järgib kogu oma tegevuses oma kodanike võrdsuse põhimõtet, mille kohaselt kohtlevad liidu institutsioonid, organid ja asutused kodanikke võrdselt” (Euroopa Liidu lepingu artikkel 9);
35.

nõuab tungivalt, et komisjon teeks Haagi konverentsil kõik selleks, et elustada rahvusvahelise konventsiooni projekti kohtualluvuse ja kohtuotsuste täitmise kohta tsiviil- ja kaubandusasjades; on arvamusel, et komisjon võiks – teavitades ja kaasates parlamenti – alustada ulatuslikke konsultatsioone küsimuses, kas määruse (EÜ) nr 44/2001 (5) eeskirjadele tuleks anda refleksiivne mõju, et ergutada teisi riike, eelkõige USAd, läbirääkimisi jätkama; on seisukohal, et oleks enneaegne ja mittesoovitav kaaluda kõnealuse määruse eeskirjadele refleksiivse mõju andmist, kuni ei ole piisavalt selge, et püüe alustada Haagis läbirääkimisi on läbi kukkunud ning läbiviidud konsultatsioonidest ja uuringutest ei ilmne, et see oleks ELi kodanikele, äriettevõtetele ja õigusala töötajatele kasulik ja soodus;
A.

arvestades, et „Innovaatiline liit” on seni kõige olulisem algatus ja konkreetne püüe töötada välja terviklik Euroopa innovatsioonipoliitika, mille edu sõltub hästi kooskõlastatud koostööst piirkondlikul, riiklikul ja Euroopa tasandil ning millesse on võimalikult suurel määral kaasatud kõik asjaomased osalejad kõigilt tasanditelt;
49.

pooldab e-halduse ja infotehnoloogia vahendite laiemat kasutuselevõttu, eelkõige teadustöös osalejate portaali loomist ja e-allkirja kasutuselevõttu; palub komisjonil luua ühtne ja kasutajasõbralik võrgusüsteem; toetab kogu programmi juhtimist puudutava elektroonilise teabe kättesaadavaks tegemist (identifitseerimine, kohaldamine, läbirääkimised ja aruandlus); arvab, et see võrgusüsteem peaks olema kasutatav programmi esimesest päevast alates ja juurdepääsetav kõigis etappides; on seisukohal, et otsekohtumiste asemel tuleks edendada videokonverentside kasutamist; soovitab e-halduse teenistustel kasutada kodanikega suhtlemisel avatud internetiprotokolle ja vorminguid, et tagada läbipaistvus, kättesaadavus ja koostalitusvõime;